1986. SZEPTEMBER ÁRA: 7,50 Ft 


j ; ? í f 4 
; a j 1481) ! AR / 
in sze zméby [/ É (VA / 


emeletén made 


Minden évszak nagy változásokat 
hoz az életünkbe. Természetesen az 
ősz is, amelynek most lépjük át a 
küszöbét. Időnként még perzselőn 
süt ugyan a nap, de a fecskék már 
gyülekeznek a villanydróton, s el is 
szállnak hamarosan délre a levélher- 
vasztó, zimankós idők elől. 

Az érett gyümölcs után a lomb 
is lehull, s nyugovóra térnek a 
fák, hogy tavasszal kipihenten, 


Dörmögő Dömötör, 


új virág- és levélkoronát öltsenek. 
Az élet rendje, hogy szeptember- 
ben a gyerekek is lépnek egyet előre. 
A kiscsoportos óvodások középsősök 
lesznek, a középsősök nagycsoporto- 
sok, akik pedig már a nagycsoportot 
is kijárták, belépnek az iskola biro- 
dalmába, amely telis-tele van felfe- 
dezőkre váró, izgalmas titkokkal. 
Köszöntsük most közösen sok-sok 
szeretettel külön is a volt óvodáso- 

kat, akik immár iskolások, s kíván- 
junk nekik őszinte szívvel maradan- 
dóan kedves élményeket, kívánjuk, 
hogy érezzék magukat nagyon-na- 
gyon jól az iskolában! 

És még valamit! Ne feledjétek, ked- 
ves elsősök ; a Dörmögő Dömötör el- 
kísér benneteket, hű barátként, az 
iskola falai közé is, s továbbra is 
egyetlen vágya, hogy örömet szerez- 
zen nektek. 

A beküldött kézíratokat nem őrizzük meg és nem küldjük vissza. 


KÁNYÁDI SÁNDOR versei 


Szeptember 


Tele a hombár, 
tele a raktár, 
tele a kaptár, 
tele a csűr. 


Rászáll a nyár a 
legelső sárga 
levélre, s elrepül. 


Jön az Ősz 


Jön immár az ismerős, 
széllábú, deres ősz. 
Sepreget, kotorász, 
meg-megáll, lombot ráz. 


Lombot ráz, diót ver, 
krumplit ás, szüretel. 
Sóhajtoz nagyokat, 
s harapja, kurtítja 
a hosszú napokat. 


KRÚDY GYULA 


Künn a ménes 


A lánglelkű költő, Petőfi Sándor, szerette a 
Hortobágyot. Hej, be sok szép versében zengi 


a rónaság dicséretét! Egy nagyon szép verse 


így kezdődik: , Künn a ménes, künn a pusztán, / 
a betyárok országútján. . 

Ahogy közeledtek a gémeskúthoz, egy em- 
ber jött feléjük. 

Egyenes termetű, széles vállú magyar volt, 
kék ingben, gatyában és csizmában. Fekete ba- 

meg volt csavarin e vágókésá er 
. látszott meg rajta. Fekete haja 
. szefont, deresedett gyöngén. A 


lük. Csak annyit mon 
— Fogadj isten! 3 

z volt Gőz Imre, a város mé 

A fiúk letelepedtek a fűre, a kút árnyék: 
hogy kipihenjék magukat. 
A kúttól nem messzire sásból és kuk 
kóróból épült kis házikó volt. Se ablaka, s 
taja: úgyse lakott benne senki, az élelm 
ket tartották benne. Bogrács volt előtte 
mindjárt belekukkantott Viola: hogy mit 
tegnap. A mai ebédet ő főzi meg, készülőc 
is hozzá. 

A ménesgazda bement a kunyhóba, a komon- 
dor hegyező fülekkel telepedett le az asszony 
mellé a földre. 

Csend volt a tájon. A ménesből nem látszott 
semmi. Isten tudja, hol delel most. A gémeskút 
hosszú-hosszú vályúja körül a sárba száradt 
nyomok mutatták csak, hogy itatóba ide hajtják 
a lovakat. A kunyhó háta mögött egy apró, 
zömök lovacska harapdálta a füvet. 

 ménesgazda hol bement a kunyhóba, hol 
KE Csóválta a fejét, valami nem lehetett 
rendben. A szeme elé emelte a kezét, és a nap- 
ba nézett, majd nyugat felé meg körül az ég 
alján. 


örgeteget kapunk! — mondta egy- 
Hogy nem jönnek avval a ménes- 


tt jobbra-balra a pusztán. Aztán fel- 
mintha más ember a székre ülne, 
tta a terhelőjét a paripának, ráha- 
kára, és súgott valamit a fülébe: a pa- 
vészként nyargalt el. 
:n csikós, ráfeküdve a ló nyakára, csizma- 
sarkával tartotta csak magát a vágtató ménen. 
Széles inge, gatyája lobogott, mintha szárnyai 
volnának. Akkor se mehetett volna sebeseb- 
ben, mint ahogy ment. 

Pár perc alatt összeolvadt alakja a messzi- 
séggel. 


(Részlet) 

TÓTH ÉVA versei 


kukoricát kanáltam.., 


Kukoricát kapáltam, 
kenyeret kerestem, 
király kertjét kaszáltam, 
koronát kerestem, 

király lányát megláttam, 
kivirult a kedvem, 
üsse kő a koronáját, 
adja nekem a leányát! 


Májom a tükörben 


. "Milyen mulya ez a majom! 
Mindig engem majmol! 
"" " Ha felemelem a karom, 

"1. majdhogy meg nem karmol, 
"1" ha kinyújtom a nyelvemet, 
0! nyelvet ölt rám ő is, 

." ha kibújnék a bőrömből, 

5 tán kibújna ő is! 

GALAMBOSI LÁSZLÓ 


Cseperészett a csapom. 
Vizes lett a kalapom. 
Föltettem a gyertyánfára. 
Fészket rakott rá a kánya. 
Kánya fölött szarka lakott. 
Följebb lopta a kalapot. 
Tükröcskékkel kicifrázta. ; 
A baglyot a hideg rázta. 
Írigykedett. Erős szárnya 
a szarkát jól kupán vágtasz 

A madarak összevesztelei Aiaésátb 
Hónapokig pereskedtek. GB YT 
Bíráskodott sólyom, vétcse. 6 
Kalapomat széjjeltépte s. 
hetven pajkos cinege. 

Peti fiam, hiszed-e? 


SOMORJAI ÉVA rajzai 


nehéz 


kérdés 


Csukcs népmese 


Összetalálkozott egyszer a barnamedve meg a 
jávorszarvas. Azt mondta a medve: — Jó egész- 
séget, jávorszarvas! — Neked is, medve! — 
A medve végignézett magán, aztán a jávor- 
szarvasra pillantott, és így szólt: — Ez aztán a 
fura dolog! Miért nem hasonlítunk mi egymás- 
hoz? — Elcsodálkozott a jávorszarvas. Megkér- 
dezte: — Mi hát a különbség közöttünk? — 
Hogy mi? — mondta a medve. — Hát a te feje- 
den ágas-bogas fa nő, az enyémen meg semmi! 

A jávorszarvas végignézett magán, aztán a 
medvén, és azt mondta: 

— Csakugyan nem hasonlítunk egymáshoz! 
Mindenünk különbözik: a szőrünk, a lábunk — 
vajon mi az oka? 

— Gyere velem — mondta a medve —, út- 
közben majd találkozunk valakivel, az talán 
megmagyarázza. 

Elindult a jávorszarvas meg a medve. Nemso- 
kára egy kőszáli kecske baktatott velük szembe. 


Megörült neki a medve, nyomban megkér- 
dezte tőle: 


EST 


— Mondd meg nekünk, miért különbözünk 
mi egymástól? Meg te sem hasonlítasz egyi- 
künkre se! 

A kecske elcsodálkozott a kérdésen. Azt kér- 
dezte: 

— Hát én nem hasonlítok hozzátok? 

— Nem hát — mondta a medve —, hiszen a 
te fejeden két vastag rúd nőtt, a jávorszarvasén 
meg ágas-bogas fa, az enyémen pedig semmi. 

Még jobban elámult a kőszáli kecske. Azt 
mondta: 

— Sohasem fordult meg az eszemben, hogy 
nem hasonlítunk egymáshoz! 

— Üljünk le, és gondolkozzunk rajta, miért 
nem hasonlítunk — javasolta a medve. 

Leültek a tisztáson, és törni kezdték a fejü- 
ket. Sokáig törték. 

— Én már nem gondolkodom tovább — szó- 
lalt meg egyszer csak a jávorszarvas. — Belefáj- 
dult a fejem. 

— Én is szédülök már a nagy fejtöréstől — 
kapott rajta a kecske. 

Azzal felugrottak, és elszaladtak. 

A medve ottmaradt. Azt mondta magában: 

— No, már tudom, miért nem hasonlítunk 
egymáshoz! Mert a jávorszarvas meg a kőszáli 
kecske buta, mint a föld. Még gondolkodni se 
tudnak. Azért is nő a fejükön mindenféle fur- 
csaság. Megszöktek a nagy kérdés elől. 


Fordította RAB ZSUZSA 


KÁNTOR ZSUZSA 


Búcsúzott a nyár. 

Meleg párákkal, pirosló alkonyattal búcsúzott. Aztán 
elhalványult a pirosa, bedobta a szél — a kéket. 

Kék este volt. Szép este volt. 

Csiszi bácsiék kihajoltak az ablakon szellőzködni, né- 
zelődni. Már akkor feljött a hold, megvilágította a szűk 
kis utcát. 

Egyik sarkon a közért, a játékbolt a másikon, középen 
a tejes, 
éppen afölé került ezüst dísznek a kiflihold. Csak úgy 
szórta a fénysugarait. Jutott Tóbiásra is, aki 

trikó-kisnadrágban 

éppen akkor 
végezte esti edzését. Fel az innensőn, 
eltűnt 
a túlsó 
sarkon; 
körbe-körbe futott a ház körül. Szemközt, az egyik ab- 


lakból mulatságos grimaszokat vágott egy hórihorgas 
kamasz valakire. Hogy kire, azt ők már nem látták, hogy a 
farmernadrágos, 
szépséges, 
szédült Pepire, 
aki a földszinti ablakban könyököl, és a szeme sarkából 
figyeli a pimaszt, de mintha azt nézné, 
milyen lazán fut, 
milyen könnyedén, 
jó stílusban 
Lovas Tóbiás. 

Nem tudja ezt Tóbiás maga sem, és nem is tudja meg 
soha. Boldog: őt nézik, őt csodálják! 

Autók suhannak át a szűk kis utcán, a járdaszéleken 
sorjázó autók között. A körútról idehallatszik, ahogy 
meg-megcsikordul a síneken egy-egy villamos kereke. 

Az a messzi csillag kapta magát, 

le az égboltról, 

ráült a 
tejbolt tetejére. 

Úgy tűnt most, hogy közelebb van hozzájuk, mint a 
körút. 

És minden 

olyan régről 
ismerős . . , 


— Jaj, Csiszikém — sóhajtott Csosza néni —, tudod-e, 
hogy mi lakunk itt a legrégebben a mostaniak közül? 
Bonifác mondta. Ő csak tudja! Minket aztán mindenki 
ismer! Majd még ez lesz a — Csosza-ház! 

Erre már felkapta a fejét: 

— Miért Csosza? CSISZI! 

— Ejnye már, te csak mindig magadra gondolsz! 
Önző vagy! Hiú! 

— Még hogy én!? Mikor voltam az? Gondolok én ma- 
gamra valaha is? Mindig csak rád. Mindig csak másra. 

— Nono! Na-na! 

Nem sértődős különben, de ezt most nagyon a szí- 
vére veszi. Behúzza az ablakból a fejét: elég! Nem szel- 
lőzködik tovább. Inkább rágyújt egy cigarettára oda- 
bent. 

De még mielőtt rágyújtana, szólítják engesztelőn: 

— Ugyan már, ne mérgelődj! Ugyan már, gyere visz- 
sza! Támadt egy remek ötletem. Ez lesz a: Csiszi-Csosza- 
ház. Csak úgy emlegetnék eztán a mieinket: ez is a 
Csiszi-Csosza házból való. Ehhez mit szólsz? Így jó? 
Elképzelhető? Vagy tán nevetséges? 

Már erre csak a vállát vonja meg: 

— Nekem ugyan mindegy! — dünnyögi megenyhül- 
ve —, tőlem úgy is nevezhetik. Már miért ne? — Lehet- 
séges. 

És újra csak fej fej mellett kihajolnak az ablakon. Szel- 
lőzködnek, nézelődnek. És mit látnak a meleg, párás 
estében, melynek már elhalványult a pirosa, és kék szí- 
nekben páváskodik? 

Azt látják, hogy jönnek az utca két sarkáról is a népek, 
jönnek-jönnek csoportosan. Egyesével, párosával, ki 
hogyan. . . Csak úgy tódulnak, s turistabuszokból zúdul- 
nak kifele várost nézni az utasok. 

Ki gyorsan szedi a lábát, ki csak úgy sétafikál. 

A vezetőjük megáll a kapu előtt. Fennhangon ma- 
gyaráz: 

— Híres, szép kapu. Sárkányos kapu. Ez a neve. 

Figyelnek a turisták, olyik bólogat, olyik jegyezget a 
füzetébe, van, aki fennhangon mondja: 

—- Hű, de szép! S hát még a ház! 


— Ez a híres-nevezetes Csiszi-Csosza-ház — mondja 
erre a vezető. — Régi nagyon, megvan ez száz-, talán 
ezer éves is. Erről írt tudós könyvet Tóth E. Bonifác. 

Kattognak a fényképezőgépek. Egy golfnadrágos, koc- 
kás kabátos ember, kinek a szája szélén kurta pipa füstöl, 
éppen az ő ablakukat veszi célba. Jó a fény. 

Mert mögötte az a messzi csillag éppen ott ül a tej- 
bolt tetején. Balfelől meg, az ég peremén — mint ref- 
lektor — ott a hold. 

Ezt látják — mert így képzelik el — Csiszi bácsi, Cso- 
sza néni, ahogy kihajolnak elábrándozva az ablakon. 
Egyik így, másik úgy! Nézik. De szép! 

Mint, mikor moziban pereg a kép. 


STUIBER ZSUZSA rajzai 


es 
10 


itarék Veronika 


Röptető 


Kivágós játék 


EZ h MELLÉKLET, 
EMELD KI ALAPBÓL! 


Cinege góga, hol voltál? 
Lencse, borsó kapálni. 
Hát ha tél lesz, hová lész? 
Van lyukom, belé búvom. 
Hát ha lyukad béfonik? 
Van kapám, kikapálom. 
Hát ha kapád eltörik? 

Van kovácsom, megcsinálja. 


MÉSZÁROS EMŐKE terve alapján 
rajzolta MADÁR ESZTER 


Jár a baba jár, 

Mint a kismadár, 
Holnapután a kert alatt 
Lepkét is fog már. 


ÚTMUTATÓ A KÖVETKEZŐ OLDALON! 


Ezekre a falevelekre 

a 25. oldalon található 
KIRAKÓS REJTVÉNY 
megoldásához 
lesz szükséged. 

ÚTMUTATÓ 


Vágd körül az előző oldalon látható madarat 
és lepkét a zöld, illetve a fehér csíkkal együtt! 
Tekerd a madaras csíkot az ujjad köré, és ra- 
gaszd össze a két végét az ujjad vastagsága sze- 
rint, mintha gyűrű lenne. 

Most vágd ki a szárnyakat, és ragaszd a ma- 
dár szárnyának közepét a halvány zöld gyűrű 
tetejére, ahogy rajzunkon láthatod! Mozgasd a 
karodat könyökből fel és le, hadd repüljön szép, 
nagy, lassú szárnycsapásokkal a madarad! 


A pillangót hasonló módon ,ültesd" az uj- 
jadra, mint a madarat : ragaszd a szárnyak köze- 
pét a törzsre! De a pillangó másképp repül, 
mint a madár! Ha röpteted, az ujjad külön is 
mozogjon, hiszen a lepke apró, rezgő mozdula- 
tokkal szálldos virágról virágra. 


Mintáink alapján több lepkét és madarat ké- ; 


szíthetsz. Vághatod a formákat színes papírból, 
vagy festheted kedved szerint. De ne kartonnal, 
hanem vékonyabb papírra! dolgozz! 


TANDORI DEZSŐ 
POSZI VÁNDORLÁSAI 


Mese egy barátkáról: pnaszátánkról 


Nyárra az ősz — hozza árnyát. 
Gyülekeznek a poszáták. 
Mennek a is bodzaevők, 
megkeresni a szebb időt, 
napos eget, hol rovarok 
serege mindig kavarog, 
ahol még télen is akad 
ízletes poszáta-falat. — 
Kipottyant a fészekből, 

így került hozzánk Poszi. 
A poszáta-életről 

csak mesét tud mondani! 
Tavaszi, őszi mese: 

nem lehet nyugta sose. 
Mintha ébresztője szólna, 
nekilát, és — vándorolna. 
Persze, mindig éjszaka: 
Afrikába és — haza. 
Ugrál, és jókora zajt csap. 
A többi madár sem alhat. 
Visszük az előszobába, 
halványzölden ég a lámpa, 
poszáta-ég csillagfénye, 
van ott mód a repülésre! 
— Máskülönben oly szelíd. 
Nagy poszátaszemeit 

ránk mereszti — jó barátja ta 
az embernek a barátka. 

Ezteuk orrat, a szemiweggel 


LÖGÖTT, 


Írta és rajzolta KOLTAI ÉVA 


GYÁRFÁS ENDRE 


DÖRMÖGŐÉK 


Megérett a sok mandula. 

Bolyhos héjuk nyílik máris. 

— Szüretelünk! — mondja Bori. 

— Lesz majd krémünk, sőt tortánk is. 


Hallja ezt a mókus koma, 

amint ágról ágra rebben. 

—. Imádom a mandulát, de 
krémet, tortát még nem ettem. 


— Légy vendégünk! — rikkant Berci. 
— Én már majdnem cukrász vagyok. 
Tudok krémet kevergetni. 

s kenegetni tortalapot. 


— Hozom már a verőpóznát. 
Vigyázz, mókus, el ne érjen! 
— mondja Marci, s a mandula 
hullik már, mint a hó télen. 


i 
MANDULASZÜRETE 


Csakhogy igen magas a fa, 

a pózna meg, sajnos, rövid. 

A legfelső ágakon még 
sok-sok gyümölcs ingerkedik. 


Ott maradjon jövő nyárig? 

Nem, nem! Az már nagy pazarlás. 
— Tudjátok mit? Segítek én! 

— kiáltja a mókus pajtás. 


Felszökken a fatetőre, 

lombok között sürög-forog, 
ledobálja a mandulát. . . 

— Győzzétek csak szedni, bocsok! 


Fejtörésre nincs sok idő. 
Mandulát kell törni. Gyerünk! 
Ha dolgozunk mind a négyen, 
egykettőre készen leszünk. 


Darálnak és kavargatnak. 

— Még egy csipet vajat bele! 
— Megkóstolom: nem túl édes? 
— Vigyázz! Elfogy így a fele. 


Dörmi anyó szól a házból: 
— Kérnétek-e már uzsonnát? 

— Köszönjük, nem — válaszolnak. 
— Elkészült a saját tortánk. 


A 
Ah 


Felhőtlen, tiszta estén gyere ki a 


"54 szabadba, nézz az égre, és válassz ma- 


gadnak csillagot! Gyerekcsillagot. 
Képzeld, hogy olyanná teheted, ami- 
lyenné csak szeretnéd, az történhet 
rajta, amit megálmodsz, úgy rendez- 
heted be, ahogy neked tetszik! 

Kérdezed, hogyan jutsz oda? 

Talán meserakétával vagy repülő 
autóval, vagy valami egészen mással, 
amit csak ezután találsz ki. 

Mit szólnál például egy olyan csil- 
laghoz, amelyet gyönyörű, sosemvolt 
virágokkal ültetnél tele? Vagy egy 
mesecsillaghoz? Olyanhoz, ahol bár- 
mi, amihez hozzáérsz — hegy, folyó, 
fa —, nyomban ehetővé, ihatóvá vál- 
na? Hát egy strandcsillaghoz, ame- 
lyén egész évben meleg van és lubic- 
kolni lehet? No és egy könyvcsillag- 
hoz, amelyen ott van a világ minden 


mesekönyve? De mondhatunk valami 9 


egészen mást: tegyük fel, hogy utazó- 
csillagod van. Minden más csillagot 
felkereshetnél vele. Tetszik? Vagy 
ennél is jobban szeretnél talán egy 
olyan csillagot, amelyre egész sereg 
barátot hívhatnál össze? Mind a te 
barátaid lennének! 

Csupán egyvalami nem lehet ezen 
a csillagon: durva szó, ellenségeske- 
dés, háború. A béke csillagait álmod- 
juk; békés csillagokkal övezzük a Föl- 
det, más országok gyermekeit is 
meghívjuk: játsszanak velünk, és té- 
ged is várunk! Fogj papírt, ceruzát, 
festéket, ollót; fess, álmodj, rajzold 
le a te csillagodat, ahogyan te képze- 


s: Csillagok, csillagok, szépen ragyogjatok . .." Rajzpályázat 


led, aztán vágd körül, és küldd el 
Dörmögőnek! Ha még kicsi vagy és 
nehezedre esik csillagot rajzolni, le- 
gyen a tied kerek! Hiszen közelről 
kerek minden csillag! A felnőttek is 
segíthetnek kitalálni, milyen békés 
célokra használhatnánk csillagokat. 
November 20-ig van idő; addig várjuk 
a rajzokat! A legszebbek! megjelen- 
nek! j 

Találós kérdés 


Szőrmebunda, zöld selyem, 
kint terem a réteken. 
(pa) 


HORVÁTH ZOLTÁN fotói 


sé cel] 
seslésől 


Kora őszi kirándulások alkal- 
mával szinte kínálják magukat a 
természetben az érdekes játé- 
kok, csak meg kel! látni őket. 
Észre kell venni a mákgubóban 
a babát, a száraz növényi szá- 
lakban a sokféle formát, amely- 
lyé alakulhatnak. 

Nagyanyáink és az ő nagyszü- 
leik javarészt ilyen ötletes, ma- 
guk készítette játékokkal ját- 
szottak és nagyszerencse, hogya 
hajdúsámsoni Vitéznéni még em- 


lékszik rájuk. § szi 
Csutkababáját, 
rafiából — vagy 


más növényszá- 
lakból font játé- 
kait itt láthatod 
képeinken. Sze- 


retnél hasonló 
játékokat? Csak 
néhány kukori- 
cacsutka, rafia, 
hosszú, erős fű- 
szál vagy sustya 
(kukoricaháncs) 


a 


kell hozzá. Később az elkészült 


figurákkal bábszínházat is játsz- 
hatsz. A paraván egy alacso- 
nyabb bokor vagy élősövény le- 
het; a rögtönzött mesét, ver- 
set, dalt közösen találhatja ki a 
társaság, a család. Jó mulatság 
a szabadban az ilyen játék! 


Kirakós 
rejtvény 
(Vízszintes? Függőleges?) 


Mellékletünkön szép, színes leveleket 
találsz. Vágd körül, és helyezd el őket 
ezekbe a kockákba a következőképpen! 

Vízszintesen (azaz egymás mellé) min- 
dig egyforma alakú levelek kerüljenek, 
függőlegesen (azaz egymás alá) pedig min- 
dig egyforma színűek! Ha jól oldottad meg 
a feladatot, egy bizonyos levél kimarad. 
Melyik az? Megfejtésül ragaszd papírra 
ezt a levelet, és küldd el Dörmögőnek! 


Harujan vanak ! 
Hz erdöolen mok JP. Vat lakik . Közülük ni 
han. rvarvoznak , ha önyyzeyoen. 10 föbük van? Töbtr huluus 
maghajkus Áj) thus . Szerda maluik al lairot hagy (o - 
hat a tusdavon ? Rajyzold fe Gket ) 45 küldd 24 rajzodak 

- nak! 


. Összeállította RICHTERNÉ KROPF ANIKÓ kéjt? 


KHER 

Kedves Gyerekek! 


Biztosan tudjátok, milyen rossz érzés kicsúfoltnak lenni. Mindenkinek lehetett már része ilyesmi- 
ben az utcán, a téren vagy az óvodában. Engem is sokat csúfoltak gyerekkoromban, mert — mi 


Barlangposta 


da Eh 

Gyimesi Györgyi szeret mesélni a 
kistestvérének. Legjobban sikerült meséjét 
most Andrisnak és valamennyi kicsúfolt 
gyereknek küldi: 


TÖHI, A VÍZILŐ ma nagyon szomorú volt, 
mert bármerre ment, mindenhol kicsúfolták, 


" VÍZILOVAK 


i 44 
( (AK ÁRAM váli olvasónk rajza 


számol, 


tagadás — dagi voltam. Így könnyű megértenem Dobák 
Andrist, aki nem szívesen megy az óvodába, mert ott ki- 
nevetik, csúfolják a többiek. Andris ugyanis dadog. A gye- 
rekek még nem ismerik igazán, mert új fiú a csoportban, 
ezért még nem tud- 
ják, amit én tudok 
róla:irigylésre méltó 
fiú! Nagyon ügyesen 
tornázik és 
rajzol. Ezt a tűzoltó- 
autót nekünk rajzol- 


kinevették. A nagy hasa miatt gúnyolták. Töhi 
a legszívesebben elbújt volna, de nem tehette. 
Körülvették az állatok, mindenki mondott rá 
valami rosszat. 

— Behemót! — rikácsolta a papagáj. 

Töhi majdnem elsírta magát, amikor megje- 
lent Bobi, a vízilólány. 

— Mi baj, Töhi? 

— Mindenki csúfol, senki nem szeret engem! 

— Senki? Hiszen én szeretlek! Nekem te 
vagy a legjobb barátom! 

— Igazán? Kérdezte Töhi megilletődve. 

— Igen! Persze! 

És a két víziló kézenfogva, vidáman sétálni 
indult. A többi állat pedig irigykedve nézte, 
milyen jól megértik egymást. 


Lassan beköszönt az ősz, de , Esőtől mi 
nem félünk!" 


KÖRÖS MARIANNA 
4 éves, 

budapesti olvasónk 
rajza 


! 
j! 
; 
1 
í 
1 
i 
í 


rajza, 


9 a v a í ; 
BALÁZS MIKLÓS 5 és fél éves, budapesti olvasónk 
rajza 


Remélem, lesz még részünk kellemes őszi 
napsütésben is. Mindnyájatokat szeretettel 

júliusi számunk rejtvényeinek helyes megfej- 
tése: 
A családi esernyővásárlás után két ernyő maradt 
a kirakatban. 
Az ejtőernyős a rétre szállhat le a legveszélyte- 
lenebbül. 
Jutalmat kaptak: 
Benke Krisztián, Pirtó 
Benke Sándor, Pirtó 
Bodó János, Kompolt 
Csaba Krisztián, Hódmezővásárhely 
Csillag Mária, Dévaványa 
Dobos Norbert, Baktakék 
Fazekas Beáta, Budapest 
Fekete Péter, Szegvár 
Gilicze Dávid, Budapest 
Győrffy Éva, Gyál 
Horváth Ágnes, Kozármisleny 
Horváth Brigitta, Baja 
Horváth Nikolett, Szombathely 
Horváth Petra, Marcali 
Koloszár Milán, Hegyeshalom 
Kovács Rita, Kunmadaras 
Kozma Péter, Budapest 
Krasztina Zoltán, Csákvár 
Lakatos László, Szerencs 
Mazurka Éva, Szuhogy 
Mátravölgyi Mariann, Székesfehérvár 
Molnár Zita, Balatonfüred 
Nagy Ágnes, Tát 
Pozsgai Tamás, Mohács 
Simon Dávid, Salgótarján 
Szalkai Réka, Budapest 
Szőke Anna, Hódmezővásárhely 
Tarcsay Beáta, Szeged 
Tóth Judit, Öriszentpéter 
Vágvölgyi Balázs, Szentbalázs 
Veszprémi Nóra, Budapest 


Zöld erdőben, zöld mezőben sétál egy madár; 
Kék a lába, zöld a szárnya, jaj, de gyöngyön jár! 
Hív ő engem útitársnak, el is megyek már; 


Hív ő engem útitársnak, el is megyek már. 


(Népköltés ) 

